amanoisuno/poetBack huggingface dataset:
丈人觀 徐氏 
早與元妃慕至化，同躋靈嶽訪真仙。當時信有壺中景，惟慚未致華胥理，徒蔔升平萬萬年。
玄都觀 徐氏 
千尋綠嶂夾流溪，登眺因知海嶽低。瀑布迸舂青石碎，莫道穹天無路到，此山便是碧雲梯。
丈人觀謁先帝禦容 徐氏 
聖帝歸梧野，躬來謁聖顏。旋登三徑路，似陟九嶷山。日照堆嵐迥，雲橫積翠間。期修封禪禮，方俟再躋攀。
題金華宮 徐氏 
再到金華頂，玄都訪道回。雲披分景象，黛鎖顯樓臺。雨滌前山淨，風吹去路開。翠屏夾流水，何必羨蓬萊。
丹景山至德寺 徐氏 
周回雲水游丹景，因與真妃眺上方。晴日曉升金晃曜，虔煠六銖宜鑄祝，惟祈聖祉保遐昌。
題彭州陽平化 徐氏 
尋真遊勝境，巡禮到陽平。水遠波瀾碧，山高氣象清。殿嚴孫氏貌，碑暗系師名。夜月登壇醮，松風森磬聲。
三學山夜看聖燈 徐氏 
虔禱遊靈境，元妃夙志同。玉香焚靜夜，銀燭炫遼空。泉漱雲根月，鐘敲檜杪風。印金標聖跡，飛石顯神功。滿望天涯極，平臨日腳紅。猿來齋石上，僧集講筵中。頓作超三界，渾疑證六通。願成修偃化，社稷保延洪。
題天回驛 徐氏 
周遊靈境散幽情，千里江山暫得行。所恨風光看未足，卻驅金翠入龜城。
丈人觀 徐氏 
獲陪翠輦喜殊常，同涉仙壇豈厭長。不羨乘鸞入煙霧，此中便是五雲鄉。
玄都觀 徐氏 
登尋丹壑到玄都，接日紅霞照座隅。即向周回岩下看，似看曾進畫圖無。
游丈人觀謁先帝禦容 徐氏 
共謁禦容儀，還同在禁闈。笙歌喧寶殿，彩仗耀金徽。清淚沾羅袂，紅霞拂繡衣。九疑山水遠，無路繼湘妃。
題金華宮 徐氏 
碧煙紅霧漾人衣，宿霧蒼苔石徑危。風巧解吹松上曲，好把身心清淨處，角冠霞帔事希夷。
和題丹景山至德寺 徐氏 
丹景山頭宿梵宮，玉輪金輅駐虛空。軍持無水注寒碧，我家帝子傳王業，積善終期四海同。
題彭州陽平化 徐氏 
雲浮翠輦屆陽平，真似驂鸞到上清。風起半厓聞虎嘯，長恐前身居此境，玉皇教向錦城生。
三學山夜看聖燈 徐氏 
聖燈千萬炬，旋向碧空生。細雨濕不暗，好風吹更明。磬敲金地響，僧唱梵天聲。若說無心法，此光如有情。
題天回驛 徐氏 
翠驛紅亭近玉京，夢魂猶是在青城。比來出看江山景，卻被江山看出行。